  Наталья Тетерина Удмуртилэн шоркарысьтыз ваньмаз школаосын Атыкай музъемлэн геройёсызлы буре ваён пулъёс усьтӥськозы. Со сярысь тодмо луиз 21-тӥ толсуре Ижкарлэн тӧроез Олег Бекмеметьев ветеранъёслэн мер огазеяськонъёссылэн ыстэм муртъёсынызы пумиськылыку, ивортэ карлэн пресс-службаез Пумиськон дыръя огазеяськонъёслэн ёзчиоссы Совето войскоосты Афганистанысь поттэм дырысен 30 ар тырмонлы сӥзем ӵектосэнызы тодматӥзы. Улосчиосмылы ожгарчиослы сӥзем Буре ваён пулъёсты ваньмаз школаосын 15-тӥ тулыспалэ 12 часын усьтозы. Ӵектос «Боевое братство» огазеяськонлэн ёлосвыл ёзэтэз кичӧлтэмен быдэстӥськоз. Кызьы пусйиз Олег Бекмеметьев, егитъёсты Атыкай музъемез гажаны дышетоно, соин ик кар та ӵектосэз улонэ пыӵатыны юрттоз. Тросэз ожъёсысь ветеранъёс усьтэм урокъёс, патриотической клубъёсын дышетонъёс нуо, со понна мон тӥлед бадӟым тау карисько. Буре ваён пулъёсты кылдытонъя ӵектос понна ми одно ик дурбасьтом. Туннэ школаосын дасяськон уж мынэ ни. Оскисько, та кутскон аслэсьтыз емышъёссэ сётоз Олег Бекмеметьев, Ижкарлэн тӧроезСо сяна, пумиськонын ветеран движениысь азьветлӥсьёс карлэн кивалтӥсеныз сюресъёсты но урамъёсты утялтон, арлыдоослы мерлыко но эм юрттэт сётон сярысь кенешизы.  Тегъёс: Ижкар Удмуртия школаос Мерлык буреваён тодынвозён  